**Christian Djoos** (s. 6. elokuuta 1994 Göteborg, Ruotsi) on ruotsalainen jääkiekkopuolustaja, joka pelaa Sveitsin pääsarja National League-joukkue Lausanne HC:ssa. *The Sports Forecaster* -sivuston mukaan hän on yleishyvä kiekollinen puolustaja, joka on hyvä hyökkäyspäässä ja käyttökelpoinen ylivoimalla. Djoos liikkuu myös sulavasti. Djoosin koko ei ole kuitenkaan optimaalinen NHL-tasolle, joten hänen tulisi lisätä voimaa.

Ura
---

### Seuraura

Djoos on Brynäs IF:n kasvatti. Hän voitti seurassa J18 Allsvenskanin kultaa vuonna 2010 ja pronssia vuonna 2011. Kaudella 2010–2011 Djoos voitti myös sarjan puolustajien pistepörssin tehoilla 4+14=18. Kaudella 2011–2012 hänet valittiin J18 Allsvenskanin parhaaksi puolustajaksi, vaikka Djoos pelasi suurimman osan kaudestaan Brynäsin J20-junioreissa. Hän pelasi myös 17-vuotiaana ensimmäisen ottelunsa seuran Elitserien-joukkueessa. Washington Capitals varasi Djoosin seitsemännellä kierroksella 195. pelaajana NHL:n varaustilaisuudessa 2012.

Varsinaisella SHL:n (ent. Elitserien) tulokaskaudellaan 2012–2013 Djoos teki 47 runkosarja- ja neljässä playoff-ottelussa tehot 2+6=8. Marraskuussa 2012 hän teki kaksivuotisen jatkosopimuksen Brynäsin kanssa. Kaudella 2013–2014 Djoos teki SHL:ssä 47 runkosarjaottelussa tehot 2+11=13 sekä viidessä playoff-ottelussa tehot 1+2=3. Hän pelasi myös yhden ottelun Brynäsin J20-junioreissa sekä runkosarjassa että pudotuspeleissä ja voitti kauden päätteeksi J20 SuperElitin pronssia.

Toukokuussa 2014 Djoos teki kolmivuotisen tulokassopimuksen Washington Capitalsin kanssa. Saman syksyn harjoitusleirin päätteeksi seura lähetti hänet kuitenkin kaudeksi 2014–2015 vielä lainalle Brynäsiin. SHL-kauden jälkeen, maaliskuussa 2015 Djoos siirtyi AHL-joukkue Hershey Bearsin vahvuuteen. Hän pelasi siellä yhden ottelun tehden yhden syöttöpisteen.

Kauden 2015–2016 Djoos aloitti Hershey Bearsin vahvuudessa. Hän pelasi siellä koko kauden ja teki 62 runkosarjaottelussa tehot 8+14=22 ja 21 playoff-ottelussa tehot 2+7=9. Myös kauden 2016–2017 Djoos pelasi kokonaan Bearsissa. Hän oli joukkueen tehokkain puolustaja, toiseksi paras syöttäjä ja kolmanneksi paras pistemies tehoilla 13+45=58. Djoos jakoi koko AHL:n puolustajien syöttöpörssin voiton Syracuse Crunchin Matt Taorminan kanssa. Hän sijoittui puolustajien pistepörssissä kolmanneksi edellään vain Lehigh Valley Phantomsin T. J. Brennan sekä Taormina. Djoos valittiin AHL:n maaliskuun 2017 kuukauden puolustajaksi. Kesäkuussa 2017 hän teki Capitalsin kanssa kaksivuotisen ja 1,3 miljoonan dollarin arvoisen jatkosopimuksen. Djoosin ensimmäinen sopimuskausi on kaksisuuntainen ja jälkimmäinen yksisuuntainen.

Syksyn 2017 harjoitusleirin päätteeksi Djoos otti paikan Capitalsin NHL-vahvuudesta. Hän teki NHL-debyyttinsä kauden 2017–2018 neljännellä kierroksella 11. lokakuuta 2017 Pittsburgh Penguinsia vastaan. Djoos sai ottelussa jääaikaa 13.20 minuuttia. Hän teki ottelussa myös NHL-uransa avausmaalin ja sai syöttöpisteen Aleksandr Ovetškinin tekemään maaliin. Djoos keräsi myös yhden kahden minuutin jäähyn kampituksesta. Hänet valittiin ottelun kakkostähdeksi.

Helmikuussa 2020 Djoos siirtyi Anaheim Ducksiin vaihdossa Daniel Sprongiin. Toukokuussa hän teki yksivuotisen jatkosopimuksen Anaheim Ducksin kanssa. Tammikuussa 2021 Ducks asetti Djoosin waiwers-listalle, josta Detroit Red Wings poimi hänet joukkueeseensa.

### Maajoukkueura

Djoos pelasi alle 20-vuotiaiden MM-kilpailuissa vuosina 2013 ja 2014, joista molemmat turnaukset päättyi hopeaan. Hän pelasi myös alle 18-vuotiaiden MM-kilpailuissa vuonna 2012 voittaen hopeaa.

Muuta
-----

Djoosin isä Pär pelasi omalla urallaan puolustajana 82 NHL-ottelua ja hän on toiminut pelaajauransa jälkeen valmentajana mm. Elitserienissä, Allsvenskanissa ja Tanskassa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | Brynäs IF | Elitserien | 1 | 0 | 0 | 0 | 0 | – | – | – | – | – | U18 | 6 | 1 | 2 | 3 | 2 |
| 2012–2013 | Brynäs IF | Elitserien | 47 | 2 | 6 | 8 | 38 | 4 | 0 | 0 | 0 | 0 | JMM | 6 | 0 | 3 | 3 | 0 |
| 2013–2014 | Brynäs IF | SHL | 47 | 1 | 12 | 13 | 4 | 5 | 1 | 2 | 3 | 0 | JMM | 7 | 2 | 1 | 3 | 2 |
| 2014–2015 | Brynäs IF | SHL | 50 | 5 | 12 | 17 | 22 | 7 | 1 | 1 | 2 | 8 |
|  | Hershey Bears | AHL | 1 | 0 | 1 | 1 | 0 | – | – | – | – | – |
| 2015–2016 | Hershey Bears | AHL | 62 | 8 | 14 | 22 | 8 | 21 | 2 | 7 | 9 | 8 |
| 2016–2017 | Hershey Bears | AHL | 66 | 13 | 45 | 58 | 34 | 12 | 2 | 6 | 8 | 2 |
| 2017–2018 | Washington Capitals | NHL | 63 | 3 | 11 | 14 | 10 | 22 | 0 | 1 | 1 | 4 |
| 2018–2019 | Washington Capitals | NHL | 45 | 1 | 9 | 10 | 4 | 3 | 0 | 0 | 0 | 0 |
|  | Hershey Bears | AHL | 2 | 0 | 0 | 0 | 2 | – | – | – | – | – |
| 2019–2020 | Hershey Bears | AHL | 42 | 5 | 27 | 32 | 12 | – | – | – | – | – |
|  | Washington Capitals | NHL | 2 | 0 | 0 | 0 | 0 | – | – | – | – | – |
|  | Anaheim Ducks | NHL | 9 | 1 | 2 | 3 | 0 | – | – | – | – | – |
| 2020–2021 | Detroit Red Wings | NHL | 36 | 2 | 9 | 11 | 14 | – | – | – | – | – |
| 2021–2022 | EV Zug | NL | 50 | 3 | 24 | 27 | 12 | 15 | 4 | 8 | 12 | 2 |
| 2022–2023 | EV Zug | NL | 52 | 9 | 27 | 36 | 12 | 11 | 0 | 3 | 3 | 29 |
| 4 kautta | yhteensä | NHL | 155 | 7 | 31 | 38 | 28 | 25 | 0 | 1 | 1 | 4 |
| 5 kautta | yhteensä | AHL | 173 | 26 | 87 | 113 | 56 | 33 | 4 | 13 | 17 | 10 |
| 4 kautta | yhteensä | Elitserien/SHL | 145 | 8 | 30 | 38 | 64 | 16 | 2 | 3 | 5 | 8 |
| 2 kautta | yhteensä | NL | 102 | 12 | 51 | 63 | 24 | 26 | 4 | 11 | 15 | 31 |

Lähteet
-------

* Christian Djoos The Internet Hockey Databasessa (englanniksi)
* Christian Djoos *Elite Prospects*. Everysport Media Group AB.  (englanniksi)

### Viitteet

1. ↑  Christian Djoos (@Djorre00) | Twitter
2. ↑  Christian Djoos Stats, Profile, Bio, Analysis and More *NHL.com*.  11.10.2017. National Hockey League. Viitattu 15.10.2017. (englanniksi)
3. 1 2 3 4 5  Christian Djoos *Elite Prospects*. Everysport Media Group AB.  (englanniksi)
4. ↑  Norman, Robert: Backtalang får A-lagskontrakt *Hockeysverige.se*.  9.11.2012. NewsMe. Viitattu 30.11.2014. (ruotsiksi)
5. ↑  Capitals Sign Christian Djoos  16.5.2014. ARLINGTON, Va.:  Washington Capitals. Viitattu 30.11.2014. (englanniksi)
6. ↑  Prewitt, Alex: Capitals make initial training camp cuts, send 12 players to Hershey *washingtonpost.com*.  26.9.2014. ARLINGTON, Va.:  WP Company LLC. Viitattu 30.11.2014. (englanniksi)
7. ↑  Hägerborn, Magnus: Djoos drar direkt – hur många byts ut? *arbetarbladet.se*.  18.3.2015. MittMedia AB.  Arkistoitu 5.3.2016. Viitattu 2.1.2016. (ruotsiksi)
8. ↑  CAPITALS ASSIGN FIVE MORE TO HERSHEY  28.9.2015. HERSHEY, Pa:  Hershey Bears Hockey Club. Viitattu 2.1.2016. (englanniksi)
9. ↑  Christian Djoos The Internet Hockey Databasessa (englanniksi)
10. ↑  Capitals Re-sign Christian Djoos  22.6.2017. ARLINGTON, Va.:  Washington Capitals. Viitattu 15.10.2017. (englanniksi)
11. ↑  Uusi huippupuolustaja kuoriutumassa NHL:ssä – "Hän on niin taitava kiekon kanssa" *suomikiekko.com*.  12.10.2017. Nordic Sport Media. Viitattu 15.10.2017.
12. ↑  Pittsburgh Penguins – Washington Capitals – October 11th, 2017 *NHL.com*.  11.10.2017. National Hockey League. Viitattu 15.10.2017. (englanniksi)
13. ↑
14. ↑
15. ↑